03/08/2022 | Administración LocalMunicipal
Bergondo
Secretaría
Convocatoria e Bases do concurso para a contratación laboral temporal por substitución dun/ha praza de conserxe para o CPI Cruz do Sar do Concello de Bergondo

Por Resolución desta alcaldía-presidencia núm.900/2022, do 28 de xullo de 2022, aprobáronse as bases e a convocatoria que a continuación se transcriben literalmente: O obxecto desta convocatoria é cubrir, mediante concurso o praza de conserxe do CPI Cruz do Sar do Concello de Bergondo, dende o 1 de setembro de 2022 e ata a cobertura definitiva da praza incluída na Oferta extraordinaria de emprego público de 2022, e en todo caso, cunha duración máxima de tres meses, segundo dispón o artigo 15.3, párrafo terceiro do Real decreto lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores. A praza obxecto da convocatoria é a recollida na Relación de Postos de Traballo código: 07.03.00.01 As funcións da praza, con carácter meramente descriptivo e sen prexuízo das que o ordenamento xurídico reserva á correspondente titulación académica e, consonte co establecido na Relación de postos de traballo, serían a título enunciativo as seguintes: apertura e peche do centro educativo; coidar a orde e convivencia nas instalacións públicas e aviso aos responsables cando se producen alteracións; dar información ao público sobre o centro; realizar tarefas de apoio en actos protocolarios e recepción e eventos similares; axudar en traslados de oficinas, arquivos, mobiliario e outros enseres; realizar pequenos traballos de mantemento e reparacións das instalacións que non esixan unha especial cualificación técnica; e calquera outra, propia da súa capacitación profesional, e vencellada co eido competencial no que se integra. O proceso selectivo regularase polo disposto nestas Bases e, no non previsto nestas, polo Real decreto lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores (TRET); polo Real decreto lexislativo 5/2015, do 30 de outubro, polo que se aproba o Texto refundido da Lei do estatuto básico do empregado público (TREBEP); pola Lei 2/2015, do 29 de abril, que aproba a Lei do emprego público de Galicia (LEPG); polo Real decreto lexislativo 781/1986, do 18 de abril, no que se aproba o Texto refundido das disposicións legais vixente en materia de réxime local (artigos do 134 ao 137) (TRRL); polo Real decreto 896/1991, do 7 de xuño, sobre o procedemento de selección na Administración local; polo Decreto 95/1991, do 20 de marzo, no que se aproba o Regulamento de selección de persoal da Administración da Comunidade Autónoma de Galicia; e polo Real decreto 364/1995, no que se aproba o Regulamento xeral de ingreso do persoal ao servizo da Administración do Estado. A contratación realizarase a través da modalidade de contrato de duración determinada, por substitución a xornada completa de 37,5 horas semanais, e coas retribucións previstas no orzamento xeral do Concello de Bergondo para a devandita praza. O contrato desenvolverase dende o 1 de setembro de 2022 e ata a cobertura definitiva da praza incluída na Oferta extraordinaria de emprego público de 2022, cunha duración máxima, en todo caso, de tres meses, ao abeiro do disposto no artigo 15.3, párrafo terceiro do TRET. As vacacións e o horario, que poderá ser partido en xornada de mañá e tarde, e de luns a sábado, adaptaranse ás necesidades do servizo e sinalaranse pola Direccion do centro educativo. Para participar no proceso selectivo os aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes e deberán manterse durante todo o proceso selectivo: a) Ser español ou nacional dalgún dos estados membros da Unión Europea ou nacional dalgún estado en que en virtude dos tratados internacionais realizados pola Unión Europea e ratificados por España sexa de aplicación a libre circulación de traballadores. Tamén poderá participar, calquera que sexa a súa nacionalidade, o cónxuxe dos españois e dos nacionais doutros estados membros da Unión Europea, e o dos nacionais dalgún estado en virtude dos tratados internacionais celebrados pola Unión Europea e ratificados por España cando sexa de aplicación a libre circulación de traballadores, sempre que non estean separados de dereito. Así mesmo, coas mesmas condicións poderán participar os seus descendentes e os do seu cónxuxe sempre que non estean separados de dereito, sexan menores de vinte e un anos ou maiores da dita idade dependentes. b) Ter cumpridos os 16 anos de idade. c) Estar en posesión do Certificado de estudos primarios, certificado de escolaridade ou equivalente ou estar en condicións de obtelo na data en que remate o prazo de presentaren instancias. As titulacións non expedidas en España deberán estar debidamente revalidadas polo Ministerio de Educación e Ciencia. d) Non padecer enfermidade nin defecto físico que lle incapacite para o desempeño das correspondentes funcións. e) Non atoparse separado mediante expediente disciplinario do servizo de calquera das administracións públicas e dos órganos constitucionais ou estatutarios das Administracións públicas ou dos órganos constitucionais ou estatutarios das Comunidades Autonomas, nin atoparse en inhabilitación absoluta ou especial para cargos públicos por resolución xudicial, para o acceso ao corpo ou escala de funcionario ou para exercer funcións similares ás que desenvolvían no caso de persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. f) Posuír a capacidade funcional para o desenvolvemento das tarefas habituais da praza á que aspira, sen que se padeza enfermidade ou limitación física ou psíquica incompatible coas funcións do posto. A condición de discapacitado e a súa compatibilidade acreditarase coa oportuna certificación.1. As solicitudes para tomar parte neste proceso selectivo presentaranse preferiblemente por vía electrónica a través do formulario normalizado dispoñible na sede electrónica municipal: https://sede.bergondo. gal/opencms/gl/procedimientosytramites/index. html#empleo_publico Tamén se poderán presentar as solicitudes de forma presencial (con cita previa) no Rexistro Xeral do Concello situado na Casa do Concello, na estrada da Coruña, núm.12, 15165 Bergondo ou en calquera dos lugares establecidos pola normativa reguladora do procedemento administrativo común, utilizando o formulario normalizado dispoñible na sede electrónica municipal: https://sede.bergondo. gal/opencms/gl/procedimientosytramites/index. html#empleo_publico A instancia conterá, alomenos, os datos persoais do aspirante, o seu teléfono e o seu enderezo para os efectos das notificacións.2. O prazo de presentación de solicitudes será de oito (8) días naturais, contados a partir do seguinte ao da publicación do anuncio da convocatoria no Boletín Oficial da Provincia (BOP). 3.- Coas solicitudes de participación achegarase a seguinte documentación: a) Fotocopia do DNI ou documento equivalente. b) Fotocopia da titulación requirida. c) Fotocopia do título de Celga 1 ou do certificado de ter superados os estudos conducentes á obtención da validación do nivel de competencia en lingua galega equivalente ao CELGA 1. d) Fotocopia dos documentos xustificativos dos méritos que se aleguen para o concurso. e) Anexo á solicitude debidamente cumprimentado.4. A documentación a que se refiren os apartados anteriores poderá ser presentada en copia simple do orixinal. Non obstante conforme establece o artigo 28 da Lei 39/2015, de 1 de outubro, do procedemento administrativo común, o Concello de Bergondo cando considere que existen dúbidas derivadas da calidade da copia, poderá solicitar o cotexo das copias aportadas polo interesado, para o que poderá requirir a exhibición do documento ou da información orixinal. En todo caso os interesados responsabilizaranse da veracidade dos documentos que presenten, reservándose este Concello a facultade de exercer as medidas de esixencia de responsabilidade oportunas no caso de falsidade na documentación achegada.5. Na fase de concurso só se terán en conta os méritos que se xustifiquen documentalmente dentro do prazo de presentación de instancias. Os aspirantes exentos do exame de galego deberán tamén facelo constar na súa instancia e xustificalo co certificado oficial correspondente do CELGA nivel 1 ou de ter superados os estudos conducentes á obtención da validación do nivel de competencia en lingua galega equivalente ao CELGA 1.6. As persoas aspirantes ao presentar a súa solicitude de participación neste proceso selectivo, declaran que reúnen todas e cada unha das condicións esixidas na data en que remate o prazo de presentación e quedan vinculadas aos datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte.7. A non presentación da solicitude en tempo e forma supoñerá a non admisión do aspirante ao proceso selectivo. Rematado o prazo de presentación de instancias, a Presidencia da Corporación, ditará resolución na que se aprobará a lista provisional de admitidos/as e excluídos/as que se publicará no taboleiro de anuncios da Sedec electrónica do Concello, e concederase un prazo de dous (2) días naturais para os efectos de reclamacións ou subsanacións de erros. As reclamacións, se as houbese, serán resoltas na resolución pola que se aprobe a lista definitiva que se publicará do mesmo xeito que a provisional. Nesta mesma resolución figurará a composición do tribunal, e o lugar e data da celebración das probas selectivas. No caso de que por circunstancias excepcionais houbese que modificar lugar, data ou hora da valoración de méritos, publicarase no taboleiro de anuncios da Sede electrónica do Concello. O tribunal estará constituído por: Presidente/a: Persoal funcionario ou persoal laboral fixo desinado pola Alcaldía. Secretario/a: Persoal funcionario ou persoal laboral fixo desinado pola Alcaldía. Vogais: alomenos tres vogais persoal funcionario ou persoal laboral fixo desinados pola Alcaldía. Os membros dos órganos de selección deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. Os integrantes do tribunal deberán absterse de formar parte deste, cando concorran as circunstancias previstas no artigo 23 da Lei 40/2015, de 1 de outubro de réxime xurídico do sector público, notificándoo á autoridade convocante, ou cando tiveran realizado tarefas de preparación a probas selectivas semellantes á aquí convocada nos cinco anos anteriores á publicación desta convocatoria. Os aspirantes, igualmente, poderán recusar aos membros do Tribunal de acordo co artigo 24 da mencionada Lei. O tribunal non poderá constituírse nin actuar sen a presenza de máis da metade dos seus membros, sexan, indistintamente, titulares ou suplentes. En todo caso será necesaria a presencia do presidente/a e do secretario/a ou de quenes os substitúan. O tribunal resolverá, por maioría de votos dos seus membros presentes, todas as dúbidas e propostas que se produzan para a aplicación das normas contidas nestas bases, e estará facultado para resolver as cuestións que poidan suscitarse durante a realización das probas, así como adoptar as medidas necesarias para garantir a debida orde nas mesmas. Os tribunais poderán dispoñer a incorporación de asesores especialistas para as probas en que así o estimen necesario ou conveniente. Os ditos asesores actuarán con voz e sen voto; limitaranse ao exercicio das especialidades técnicas en base ás cales colaboran no respectivo tribunal. Sempre que así o acorde o Tribunal de Selección no caso de ser necesario a realización de sorteos de desempate entre dous aspirantes ou para a pública apertura dos sobres cos códigos identifícativos dos aspirantes, éste poderase realizar coa soa presenza de alo menos dous dos membros do Tribunal onde un deles obrigatoriamente terá que ser o Secretario. As resolucións do tribunal vinculan á administración sen prexuízo de que esta, de ser o caso, poida proceder a súa revisión de acordo co previsto na Lei 39/2015, do 1 de outubro, do procedemento administrativo común das administracións públicas. O sistema de selección será o de concurso de méritos. No concurso de méritos, valoraranse os seguintes: Por servizos prestados en calquera Administración Pública como conserxe dun centro educativo: 0,25 puntos por mes, ata un máximo de 15 puntos. Por servizos prestados en calquera Administración Pública como conserxe de calquera centro non educativo: 0,20 puntos por mes, ata un máximo de 15 puntos. Por servizos prestados en calquera empresa privada como conserxe dun centro educativo: 0,15 puntos por mes, ata un máximo de 15 puntos. Por servizos prestados en calquera empresa privada como conserxe de calquera centro non educativo: 0,10 puntos por mes, ata un máximo de 15 puntos. A acreditación dos servizos prestados efectuarase mediante certificación expedida pola secretaría do concello ou administración pública onde se teñan prestado os servizos; no caso de servizos prestados para empresa privada requirirase certificado de vida laboral expedido pola Tesourería Xeral de Seguridade Social acompañado do certificado de empresa no que conste a categoría na que se teñen prestado os servizos e/ou contrato de traballo, e só se avaliarán os servizos prestados nos últimos quince anos, referidos á data na que remate o prazo de presentación de solicitudes. A non presentación de ambos documentos (vida laboral + certificado de empresa e/ou contrato de traballo) suporá a non valoración do mérito alegado. Non se terán en conta os servizos prestados como autónomo. a) Cursos de galego: – Celga 3 (curso de Iniciación da Lingua Galega): 0,50 puntos. – Celga 4 (curso de perfeccionamento da Lingua Galega): 1,00 puntos Só se avaliará o de nivel máis alto dos alegados. b) De formación: cursos relacionados coa actividade e tarefas do posto de traballo a desenvolver impartidos por unha administración ou entidade pública ou homologadas por elas: – De menos de 20 horas: 0,20 puntos por curso. – De 20 a 40 horas: 0,40 puntos por curso. – De máis de 40 horas: 0,70 puntos por curso. Os cursos onde non figuren expresamente o número de horas, valoraranse con 0,05 puntos por curso. A puntuación máxima que se poderá acadar no apartado A.2 será de 5 puntos. A acreditación da realización dos cursos de galego farase mediante certificado expedido ou homologado pola Dirección Xeral de Política Lingüística ou Consellería de Educación, e a dos demáis cursos mediante o correspondente certificado da súa realización expedido pola EGAP, Universidade ou calquera Administración Pública, organismos da administración e institucións públicas ou debidamente homologadas por esta. Non serán obxecto de avaliación os certificados expedidos por academias privadas senón se xustifica a homologación sinalada. Terá carácter obrigatorio, e eliminatorio, agás para aqueles opositores que na solicitude de admisión no proceso selectivo declarasen estar en posesión do certificado CELGA nivel 1 ou de ter superados os estudos conducentes á obtención da validación do nivel de competencia en lingua galega equivalente ao CELGA 1 segundo a Orde do 16 de xullo de 2007 da Consellería de Cultura, Educación e Ordenación Universitaria, modificada pola Orde do 10 de febreiro de 2014, ou estar en condicións de obtelos coma máximo á data de remate de presentación de instancias. Consistirá na realización dunha proba escrita que serva para acreditar o coñecemento do idioma galego, sen prexuízo de que por parte do tribunal se poidan levar a cabo preguntas a fin de avaliar igualmente a expresión oral en galego do/a aspirante, nun tempo máximo de 30 minutos. O exercicio será cualificado de apto ou non apto. Serán eliminados aqueles aspirantes que non sexan cualificados de aptos. Corresponderá ao tribunal determinar o nivel de coñecementos esixido para acadar a cualificación de aptos. Para a realización desta proba, o tribunal de selección poderá, se o considera oportuno, valerse de especialista sobre a materia que actuará con voz pero sen voto e que poderá emitir cantos informes ou ditames lle solicite o tribunal, non sendo tales informes de carácter vinculante. Unha vez rematada a cualificación dos méritos das persoas aspirantes, o tribunal publicará no taboleiro de anuncios da Sede electrónica do Concello de Bergondo a relación de aprobados por orde de puntuación. O resultado final do proceso de selección virá determinado pola suma da cualificacións da fase de concurso. En caso de empate, terán preferencia aqueles aspirantes que obtivesen maior puntuación no apartado A-1 dos méritos. Finalmente, en caso de que continuara existindo un empate procederase a un sorteo público entre os/as implicados/as. O tribunal presentará á Sra. alcaldesa a proposta do/a candidato/a que obtivese maior puntuación para o seu nomeamento sen que en ningún caso exceda do número de prazas convocadas. Calquera proposta de aprobados que contraveña o anteriormente establecido será nula de pleno dereito. Non obstante o anterior, sempre que os órganos de selección propoñeran o nomeamento de igual número de aspirantes que o de prazas convocadas, e coa fin de asegurar a cobertura das mesmas, cando se produzan renuncias dos aspirantes seleccionados, antes do seu nomeamento, o órgano convocante poderá requirir do órgano de selección relación complementaria dos aspirantes que sigan aos propostos, para seu posible nomeamento como persoal laboral de duración determinada. O/a aspirante proposto/a, achegará no prazo de tres (3) días hábiles, contados a partir da publicación da lista de aprobados no taboleiro de edictos os documentos seguintes: – Fotocopia (que deberá presentarse xunto co orixinal para a expedición de copia electrónica auténtica) do documento nacional de identidade. – Fotocopia (que deberá presentarse xunto co orixinal para a expedición de copia electrónica auténtica) do título académico esixido. – Certificado ou informe médico acreditativo de posuir a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto. – Declaración xurada de que non foi separado/a mediante expediente disciplinario do servizo de ningunha Administración Pública, nin atoparse inhabilitado/a para o exercicio da función pública por sentencia firme e de non atoparse incurso en ningunha causa de incapacidade e incompatibilidade de conformidade coa lexislación vixente e referido ao momento do seu nomeamento. - Autorización á alcaldía-presidencia para a obtención do certificado negativo de Delitos de Natureza Sexual dependente do Ministerio de Justicia. - Fotocopia da cartilla da Seguridade Social ( no caso de estar afiliado), acompañada do orixinal, ou de ser o caso, xustificación de non estar afiliado. - Impreso de desinación de conta bancaria. O/a aspirante que faga valer a súa condición de persoa con discapacidade deberá presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. A non presentación dentro do prazo fixado da documentación esixida nesta base e agás nos casos de forza maior, ou cando do exame da mesma dedúzase que carecen dalgún dos requisitos sinalados na base 3ª, non poderán formalizar o contrato e quedarán anuladas as actuacións, sen prexuízo da responsabilidade en que incurrira por falsidade na solicitude de participación. Rematado o proceso selectivo e presentada a documentación polo/a interesado/a, a Sra. alcaldesa efectuará o nomeamento a favor do/a candidato/a proposto/a e asinará o contrato laboral de duración determinada por substitución nun prazo de tres (3) días hábiles. Ao rematar o proceso selectivo formarase unha relación das persoas, en orde descendente de puntuación. Os que formen parte da mesma poderán ser chamados (sempre respectando a orde da lista), para cubrir prazas similares ou situacións de renuncia voluntaria, procesos de incapacidade temporal, maternidade ou calquera outra circunstancia, nesta praza e en prazas de similares características deste concello. A devandita lista terá unha vixencia dun ano dende a data da relación definitiva de aspirantes aprobados ou ata a súa substitución por outra posterior. Cando un dos aspirantes incluídos na lista fose chamado para ocupar un posto, ao rematar o período de contratación recuperará o seu lugar inicial na mesma, de xeito que pode ser chamado novamente para outra contratación. De acordo co establecido pola normativa vixente en materia de protección de datos, informámoslle a aqueles aspirantes que presenten a súa solicitude para participar no presente procedemento de selección de que os seus datos serán incorporados no sistema de tratamento de Concello de Bergondo, e que, sempre e cando se cumplan os requisitos esixidos pola normativa, poderán exercer os seus dereitos de acceso, retificación, supresión (dereito ao olvido), portabilidade, oposición, limitación do tratamento, asi como non ser obxeto de decisións automatizadas nos termos que establece a normativa vixente e aplicable en materia de protección de datos, dirixindo a súa petición ao enderezo postal Estrada da Coruña núm.12, 15165 Bergondo (A Coruña) ou ben a través do enderezo electrónico DPD@BERGONDO. GAL Os datos serán utilizados para prestarlle o servizo solicitado e a xestión administrativa derivada da prestación do servizo. Os datos non se cederán a terceiros, salvo por obriga legal. A presente convocatoria, as súas Bases e todos os actos administrativos que da mesma se deriven poderán ser impugnados polos interesados nos casos e na forma dispostos na Lei 39/2015, de 1 de outubro, do Procedemento Administrativo Común das Administracións Públicas. Sen prexuízo do anterior; as solicitudes de revisión da valoración dos méritos poderán ser presentadas no prazo máximo de 3 días hábiles a contar desde a publicación do anuncio de cualificacións do concurso. Tales solicitudes serán resoltas polo Tribunal de Selección no prazo máximo de 1 mes a contar desde a presentación da mesma. Contra os acordos, actas e valoracións realizadas polo Tribunal de Selección caberá a posibilidade de interpoñer recurso de alzada no prazo de un (1) mes a contar desde a publicación ou notificación do acordo, de conformidade co previsto nos artigos 121 e 122 da Lei 39/2015, de 1 de outubro, do procedemento administrativo común das administracións públicas, ante a Alcaldía-Presidencia da Corporación. O prazo máximo para ditar e notificar a resolución do recurso de alzada será de tres (3) meses, transcorrido este prazo sen que recaia resolución, se poderá entender desestimado o recurso conforme o previsto no artigo 122.2 da Lei 39/2015, de 1 de outubro, do procedemento administrativo común das administracións públicas. Bergondo, o 28 de xullo de 2022 A alcaldesa-presidenta Alejandra Pérez Máquez